MINTธุรกิจคงสถานะแข็งแกร่งซื้อเป้า 46 บ.พร้อมอัพไซด์16%
MINT ธุรกิจคงสถานะแข็งแกร่งแนะ"ซื้อ"เป้า 46 บ.พร้อมอัพไซด์ 16%
21 มิ.ย. 2560

บล.ดีบีเอสฯ ระบุในบทวิเคราะห์วันนี้(21มิ.ย.)ว่า บริษัท ไมเนอร์ อินเตอร์เนชั่นแนล จำกัด (มหาชน) หรือ MINT บริษัทได้วางแผนว่าอัตราเติบโตของรายได้เฉลี่ยต่อห้อง (RevPar) ที่ระดับตัวเลขเดียวค่อนไปทางสูง และอัตราการเติบโตจากสาขารวม (TSSG) เป็นอย่างน้อย 10%
สำหรับโรงแรมที่เป็นของตนเองก็คาดว่า อัตราเติบโตของรายได้เฉลี่ยต่อห้อง (RevPar) สูงเป็นตัวเลขสองหลัก และอัตราการเติบโตจากสาขาเดิม (SSSG) เป็นบวกในรอบ 2 เดือนแรกของไตรมาส 2/60 ถือเป็นสัญญาณที่ดี
สำหรับธุรกิจวิลล่า อนันตรา ที่ลายัน จังหวัดภูเก็ต 6 หลังที่เหลือ คาดว่าการขายจะไปเสร็จสมบูรณ์ในปีหน้า ก็จะช่วยเสริมกำไรได้เป็นอย่างดี
คงคำแนะนำ ซื้อ งบดุลบริษัทยังอยู่ในเกณฑ์ดี แม้ได้มีดีลการซื้อกิจการในช่วง 2-3 ปีที่ผ่านมา แต่อัตราส่วนหนี้สินสุทธิต่อทุน (Net Gearing Ratio) ก็ไม่ถึงกับสูงมากที่ 1.2 เท่า ณ สิ้นไตรมาส 1/60 เทียบกับการกำหนดไว้กับธนาคาร (Debt Covenant) ที่ไม่เกิน 1.75 เท่า ประเมินราคาพื้นฐานไว้ที่ 46.00 บาท ซึ่งอิงตามวิธี DCF (WACC 8%, TG 2.5%)  ราคาปิดมีส่วนเพิ่มได้อีกถึง 16%
 